ሌባን ሌብነቱ እንደታወቀበት በአደባባይ መንገር፣ መገሰጽ፣ የሰረቀውን ለባለቤቱና ለህዝብ እንዲመልስና ተገቢው የእርምት ትምህርትና ቅጣት ሊሰጠው ይገባል። በሰለጠነና ህጋዊ በሆነ መንገድ የሌብነትና የዝርፊያ አልጠግብ ባይነት ክፉ ልማድ ሰንኮፉ መነቀል ይኖርበታል፣ ለሁላችንም ጤንነት ሲባል፣ እንደሚደረግም ለአፍታ አንጠራጠርም። ስራ እንጂ ሌብነት መከበሪያና መክበሪያ ሊሆን አይገባውም። የስርነቀሉ ለውጥ ባለቤት የሆነው የኢትዮጵያ ህዝብና ወዳጅ የሆነው ዓለማቀፉ ህብረተሰብ ይህን በሌብነትና በሌቦች ላይ የሚደረገውን የጽዳት ዘመቻ በቅርብ እንደሚከታተሉት፣ ሁለገብ ድጋፍም እያደረጉ መሆናቸው ተረጋግጥዋል፣ በዚህም ተደስተናል። አንድ ወንድሜ እንዳለው፣ "የማይጠግቡ ሌቦችና ዘራፊዎች አዲሳባንም እንደ መተከል፣ ወልቃይት ጠገዴና እንደ ቤንሻንጉል የማድረግ የቅዠት እቅድ ነበራቸውን?! ከዚያም ትንሽ ቢቆዩ ኑሮማ የምንተነፍሰውንም አየር እኮ እንዲሁ ያደርጉት ነበር?!"